open-index/open-wikipedia-markdown huggingface dataset:
Bradley Barcola

**Bradley Jean-Manuel Essolisam Addo Barcola** (s. 2. syyskuuta 2002 Lyon) on ranskalainen jalkapalloilija, pelipaikaltaan hyökkääjä. Hän edustaa Ranskan Ligue 1:ssä pelaavaa Paris Saint-Germainia. Hän pelasi Ranskan A-maajoukkueessa ensimmäisen kerran kesäkuussa 2024.

## Seurajoukkueura
Barcola pelasi Olympique Lyonnais'n junioreissa vuodesta 2010. Hän nousi seuran edustusjoukkueeseen kaudella 2021–2022, jolloin hän pelasi 11 Ligue 1 -ottelua ja kaksi Eurooppa-liigan ottelua. Seuraavalla kaudella hän pelasi 26 Ligue 1 -ottelua ja teki niissä viisi maalia, joista yksi oli 0–1-voittomaali vierasottelussa mestaruuden voittanutta Paris Saint-Germainia vastaan. Barcola siirtyi elokuussa 2023 Paris Saint-Germainiin. Hän pelasi kaudella 2023–2024 PSG:ssä 25 Ligue 1 -ottelua, joissa hän teki neljä maalia, ja kymmenen Mestarien liigan ottelua, joissa hän teki yhden maalin ensimmäisessä neljännesvälieräottelussa Real Sociedadia vastaan. Hän voitti PSG:ssä sekä liigamestaruuden että Ranskan cupin. Kaudella 2024–2025 Barcola voitti PSG:ssä jälleen Ranskan mestaruuden sekä Ranskan cupin. Hän pelasi kaudella 2024–2025 Ligue 1:ssä 34 ottelua, joissa hän teki 14 maalia ja antoi 11 maalisyöttöä. PSG:n voittamassa Mestarien liigassa hän pelasi kaikissa 17 ottelussa, joista 14:ssä avauskokoonpanossa. Loppuottelussa Interiä vastaan hän tuli vaihdosta kentälle. Hän teki maalin ja antoi maalisyötön liigavaiheen otteluissa Manchester Cityä ja VfB Stuttgartia vastaan sekä pudotuspelien karsintakierroksen ottelussa Brestiä vastaan. Lopputtelussa hän syötti PSG:n viidennen maalin.

## Maajoukkueura
Barcola pelasi vuonna 2023 alle 21-vuotiaiden EM-kilpailuissa Ranskan kaikki neljä ottelua ja teki alkulohkossa maalin Italiaa ja Sveitsiä vastaan. Hän pelasi Ranskan A-maajoukkueessa ensimmäisen kerran kesäkuussa 2024 ystävyysotteluissa Luxemburgia ja Kanadaa vastaan. EM-kilpailuissa 2024 hän pelasi avauskokoonpanossa viimeisessä alkulohko-ottelussa Puolaa vastaan sekä tuli vaihdosta kentälle puolivälierässä Portugalia ja välierässä Espanjaa vastaan. Hän teki Portugali-ottelun päättäneessä rangaistuspotkukilpailussa maalin joukkueensa neljäntenä laukojana. Barcola on pelannut kesäkuun 2025 puoliväliin mennessä 14 A-maaottelua ja tehnyt niissä kaksi maalia: syyskuussa 2024 Kansojen liigan ottelussa Italiaa ja lokakuussa 2024 Kansojen liigan ottelussa Israelia vastaan.

## Muuta
Bradley Barcolan veli Malcolm Barcola on pelannut maalivahtina Togon maajoukkueessa.

## Lähteet
Åke Parmerud

**Åke Parmerud** (s. 1953 Lidköping) on ruotsalainen säveltäjä.

Parmerud kouluttautui alun perin vuosina 1972–1974 valokuvaajaksi, mutta siirtyi sitten opiskelemaan musiikkia. 1970-luvun loppupuolella hän aloitti ammattimaisen musiikin ja poikkitaiteellisen työn tekemisen. Parmerudin tuotantoon kuuluu elektronista, elektroakustista ja akustista musiikkia sekä multimediateoksia. Vuonna 1978 hän voitti ensimmäisen palkinnon Bourgesin kansainvälisessä elektroakustisen musiikin festivaalissa.

Parmerudin teosten joukossa on *Grains of Voices*, joka esitettiin Yhdistyneiden kansakuntien päivänä vuonna 1997 New Yorkissa. Teoksen tilasi alun perin Ruotsin radio, ja teosta varten käytiin äänittämässä eri puolilla maailmaa erilaisin tavoin ilmaistua ihmisääntä. Parmerud on usein pitänyt yksin elektroakustisia konsertteja, mutta hän on tehnyt esiintymisissä myös yhteistyötä Anders Blomqvistin kanssa.

Parmerudille myönnettiin Svenska grammofonpriset ja Grammis. Hänet valittiin vuonna 1998 Ruotsin kuninkaallisen musiikkiakatemian jäseneksi.

## Lähteet
Netrauta.fi

**Netrauta.fi** on suomalainen kodin rakentamiseen, remontointiin ja sisustamiseen keskittyvä verkkokauppa. Yrityksellä on showroom-esittelytila Vantaan Tammistossa, ja sen pääkonttori sijaitsee Riihimäellä. Netraudan päätuoteryhmiin kuuluvat muun muassa kylpyhuone, sauna, sisustaminen, huonekalut, valaistus, pihakoneet ja -työkalut, rakentaminen, LVI (lämmitys, vesi ja ilmastointi) sekä sähkö.

Netrauta Finland Oy:n liikevaihto oli 50,5 miljoonaa euroa vuonna 2023, ja yritys työllisti 51 henkilöä. Netrauta.fi on osa suomalaisten verkkokauppojen ryhmää BHG Finlandia, joka puolestaan kuuluu ruotsalaiseen pörssiyhtiö BHG Groupiin.  Netrauta Finland Oy ja BHG Group Finland Oy yhdistyivät 30. syyskuuta 2023. BHG Group Finland Oy:n liikevaihto oli 49,3 miljoonaa euroa vuonna 2023, mikä on 4,5 % enemmän kuin edellisenä vuonna. 

## Historia
Netrauta Finland Oy:n perusti Joni Meltoranta vuonna 2006. Yritys toi läpinäkyvyyttä rautakauppojen hintoihin ja sai aluksi paljon vastustusta muilta toimijoilta, minkä vuoksi sitä kutsuttiin markkinahäiriköksi kilpailijoita halvempien hintojensa vuoksi. 

Lokakuussa 2014 Netrauta yhdistyi ruotsalaisen Bygghemman kanssa, mikä johti Pohjoismaiden suurimman rautakaupan ja sisustamisen verkkokaupan muodostumiseen. Uuden yrityksen liikevaihto oli noin 150 miljoonaa euroa. 

Bygghemma oli jo aiemmin toiminut Suomessa Taloon.com nimellä. Yhdistymisestä huolimatta sekä Netrauta että Taloon.com ovat jatkaneet toimintaansa omilla nimillään. Bygghemma vaihtoi nimensä BHG Groupiksi 2021. Helmikuussa 2023 Grillikauppa.com lopetti toimintansa ja yhdistyi Netrautaan.

Netrauta Finland Oy sulautui BHG Group Finland Oy:n syyskuussa 2023, ja on jatkanut groupin alla toimintaansa entiseen tapaan.

Netraudan Lempäälän Ideaparkin showroom suljettiin heinäkuussa 2024. 

## Lähteet
Ariana Greenblatt

**Ariana Greenblatt** (s. 27. elokuuta 2007 New York) on yhdysvaltalainen näyttelijä. Greenblatt on näytellyt vuonna 2023 ilmestyneessä scifi-elokuvassa *65* sekä *[[Barbie (elokuva)|Barbiessa]]*. Hän on myös näytellyt *[[Tähtien sota]]* -universumiin sijoittuvassa Disney+-sarjassa *[[Ahsoka (televisiosarja)|Ahsoka]]* (2023–) nuorta Ahsoka Tanoa. *Barbie*-elokuvasta Greenblatt sai Critics' Choice Award -ehdokkuuden parhaasta nuoresta näyttelijästä ja Screen Actors Guild Award -ehdokkuudesta elokuvan erinomaisista näyttelijöistä yhdessä elokuvan kokoonpanon kanssa. 

Vuodesta 2016 vuoteen 2018 hän näytteli Disney Channelin alkuperäisessä komedia-televisiosarjassa *Stuck in the Middle roolina* Daphne Diaz - hahmoa. Hänen ensimmäisiin elokuvarooleihinsa kuuluvat *[[A Bad Moms Christmas]]* (2017), ** (2018) ja *In the Heights* (2021).

## Lähteet
Michael Folorunsho

**Michael Ijemuan Folorunsho** (s. 7. helmikuuta 1998 Rooma) on italialainen jalkapalloilija, pelipaikaltaan keskikenttäpelaaja. Hän on pituudeltaan 190-senttimetrinen. Hän edustaa Italian Serie A:ssa pelaavaa Napolia.

Folorunsho pelasi Lazion junioreissa vuosina 2014–2017. Hän pelasi Virtus Francavillan joukkueessa Serie C:ssä kaudet 2017–2019. Hän siirtyi Napoliin heinäkuussa 2019 mutta pelasi sen jälkeen pitkään vain lainalla muissa seuroissa: Serie C:ssä Barissa kaudella 2019–2020, Serie B:ssä Regginassa kaudella 2020–2021, Pordenonessa kesästä 2021 tammikuuhun 2022, Regginassa tammikuusta 2022 kauden loppuun ja Barissa kaudella 2022–2023 sekä vihdoin Serie A:ssa Hellas Veronassa kaudella 2023–2024, jolloin hän pelasi 34 liigaottelua ja teki niissä viisi maalia. Syyskuussa 2024 hän pelasi ensimmäisen kerran Napolin edustusjoukkueessa.

Folorunsho ei pelannut nuorisomaajoukkueissa. Hän pelasi Italian A-maajoukkueessa ensimmäisen kerran kesäkuussa 2024 ystävyysottelussa Bosnia ja Hertsegovinaa vastaan ja toisen kerran EM-kilpailuissa 2024 päästessään vaihdosta hetkeksi kentälle ensimmäisessä alkulohko-ottelussa Albaniaa vastaan.

## Lähteet
Tortotubus

***Tortotubus*** on varhainen, ordovikikaudelta  devonikaudelle esiintynyt maalla elänyt sieni. Tortotubus-suvun sienillä esiintyi verrattain erikoistunutta ravinnonhankintaa. Sieni kykeni kasvattamaan ravinnonetsintään tarkoitettuja rihmastoja, jotka törmätessään ravinnonlähteeseen alkoivat tuottaa uusia ravintoaineiden kuljettamiseen erikoistuneita rihmastoja. Saman kaltaista ravinnonhankintaa on havaittavissa myös nykyään elävillä itiöemän kasvattavilla sienilajeilla.

## Lähteet
Raoul Bellanova

**Raoul Bellanova** (s. 17. toukokuuta 2000 Rho) on italialainen jalkapalloilija, pelipaikaltaan oikea puolustaja tai  keskikenttäpelaaja. Hän on pituudeltaan 188-senttimetrinen. Hän edustaa Italian Serie A:ssa pelaavaa Atalantaa.

Bellanova pelasi AC Milanin junioreissa ja siirtyi tammikuussa 2019 ranskalaisseura Girondins de Bordeaux'hon. Hän pelasi Ranskan Ligue 1:ssä vain yhden ottelun elokuussa 2019. Seuraavat vuodet kuluivat lainalla Italian Serie A:n Atalantassa, Serie B:n Pescarassa ja Serie A:n Cagliarissa. Hän siirtyi Cagliariin omistukseen heinäkuussa 2022 mutta pelasi seuraavan kauden Serie A:n Interissä. Hän siirtyi kesällä 2023 Torinoon. Hän on pelannut kauden 2023–2024 loppuun mennessä Serie A:ssa 87 ottelua, joissa hän on tehnyt kaksi maalia, ja Serie B:ssä 30 ottelua tekemättä maaleja. Hän pelasi vuonna 2023 Interin voittamassa Italian cupissa vain neljännesvälierän. Hän pelasi kaudella 2022–2023 Mestarien liigassa kolme ottelua ja tuli vaihdosta kentälle loppuottelussa, jonka Inter hävisi Manchester Citylle.

Elokuussa 2024 Bellanova palasi Atalantaan 25 miljoonan euron siirrolla.

Bellanova pelasi Italian nuorisomaajoukkueissa alle 15-vuotiaista alle 21-vuotiaisiin. Hän pelasi kolme ottelua alle 17-vuotiaiden EM-kilpailuissa 2016, yhden ottelun alle 17-vuotiaiden EM-kilpailuissa 2017, viisi ottelua alle 19-vuotiaiden EM-kilpailuissa 2018 Italian saadessa hopeaa, viisi ottelua alle 20-vuotiaiden MM-kilpailuissa 2019, neljä ottelua alle 21-vuotiaiden EM-kilpailuissa 2021 ja kolme ottelua alle 21-vuotiaiden EM-kilpailuissa 2023.

Bellanova pelasi Italian A-maajoukkueessa ensimmäisen ottelunsa maaliskuussa 2024 ystävyysottelussa Ecuadoria vastaan ja toisen kesäkuussa 2024 ystävyysottelussa Bosnia ja Hertsegovinaa vastaan. Hän kuului Italian joukkueeseen EM-kilpailuissa 2024 mutta ei päässyt turnauksessa kentälle. Syksyllä 2024 hän pelasi Kansojen liigassa kaksi ottelua.

## Lähteet
Mongolian parlamenttivaalit 2024

**Mongolian vuoden 2024 parlamenttivaalit** järjestettiin 28. kesäkuuta. Vaaleissa valittiin kaikki parlamentin edustajat seuraavaksi neljäksi vuodeksi. Kyseessä oli ensimmäiset parlamenttivaalit sitten vuoden 2023 perustuslakimuutosten.

## Tausta
Parlamentti hyväksyi 2. kesäkuuta 2023 perustuslain muutoksen, jonka nojalla kansanedustajien määrä nostettiin 126:een. Aiemmin paikkoja oli 76.

Uuden vaalijärjestelmän mukaan 78 edustajaa valitaan 13 vaalipiiristä, joista kustakin valitaan useampi henkilö. Loput 48 paikkaa jaetaan puolueiden koko maassa saaman kannatuksen perusteella suhteellisesti. Uuden järjestelmän on oletettu suosivan erityisesti pienempiä puolueita maassa, jonka politiikkaa ovat hallinneet kaksi isoa valtapuoluetta.

Vaalien ajankohtaja vahvistettiin 28. joulukuuta 2023.

## Äänioikeus ja ehdokasasettelu
Äänioikeus vaaleissa on kaikilla sellaisilla Mongolian kansalaisilla, jotka ovat vähintään 18-vuotiaita ja asuvat maassa, eivätkä ole holhouksen alaisia.

Ehdokkaita vaaleissa oli ennätykselliset 1336.

## Santin kuvernöörin kuolema
17. kesäkuuta uutisoitiin, että demokraatteja edustava Santin sumin kuvernööri B. Bayanmunkh on piesty kuoliaaksi. Vaalikampanjointiin liittyvä väkivalta on Mongoliassa harvinaista.

Syylliseksi osoittautui vaaleissa ehdolla olleen Mongolian puolustusministerin Gürsediin Saikhanbajarin kampanjatiimiin kuulunut henkilö. Kansanpuolue päätti poistaa Saikhanbajarin ehdokaslistoiltaan tapauksen johdosta. Mongolian keskusvaalilautakunta totesi kuitenkin, ettei ehdokkaaksi rekisteröitynyttä henkilöä voida enää poistaa ehdokaslistalta.

## Tulokset
Taulukossa vain ne puolueet, jotka saivat ehdokkaitaan läpi.

Alustavien tulosten perusteella kansanpuolue voitti täpärästi enemmistön paikoista, ja pääministeri Oyun-Erdene julistautui voittajaksi.

## Lähteet
Dolstadin kirkko

**Dolstadin kirkko** () on Vefsnin kunnassa Nordlandin läänissä Norjassa sijaitseva puinen ristikirkko vuodelta 1735.
## Lähteet

## Aiheesta muualla
Scenella

***Scenella*** on esihistoriallinen eläinsuku, jota on esiintynyt kambrikaudelta ordovikikaudelle asti. *Scenella-*suvun eläimistä on löydetty muodoltaan lakkimaisia fossiileja, joiden merkitys eläimen anatomian kannalta on säilynyt osittain epäselvänä. Eläinsuvun otaksutaan kuuluneen nilviäisiin. Kuitenkin osa tutkijoista pitää scenellaa todennäköisemmin polttiaiseläimiin kuuluvana sukuna.

## Fossiililöydöt
Scenella-suvun fossiileja on löydetty lukuisista eri kohteista esimerkiksi Brittiläisen Kolumbian ja Utahin alueilta. *Scenellan* fossiilit ovat kooltaan pienikokoisia ja muodoltaan lakkimaisia. Eliöiden pehmytkudoksesta ei ole säilynyt jäänteitä, vaan kaikki fossiilit liittyvät eläimen kovaan osaan. Osassa fossiileista on kasaan painumisen tai litistymisen merkkejä, mikä viittaa siihen, että kyseinen anatominen rakenne ei ole kenties ollut erityisen kestävä.

## Taksonomia
*Scenellan* on alun perin otaksuttu kuuluneen nilviäisten pääjaksoon. Tällöin fossiileissa tavattu rakenne olisi nilviäistä suojaava kuori. Uudempi tutkimus on kuitenkin kyseenalaistanut otaksuman, jonka mukaan fossiili olisi eläimen kuoriosa. Vaihtoehtoisen teorian mukaan fossiloitunut rakenne olisi ollut polttiaiseläimiin kuuluneen lajin käyttämä kelluke. Tätä teoriaa tukee esimerkiksi se, että fossiilit ovat usein löydöissä sijoittuneet samansuuntaisesti eivätkä satunnaisesti, mikä viittaa mahdollisesti siihen, että ne ovat kelluneet vedessa. Myöskin kuoren ilmeinen hauraus viittaa siihen, että kyseessä ei ole ollut suojarakenne, vaan pikemmin liikkumista tai kellumista avustava osa.

## Lähteet
Hallvard Holmen

**Hallvard Holmen** (s. 17. heinäkuuta 1966 Mosjøen) on norjalainen näyttelijä, joka teki ensiesiintymisessä elokuvassa *Byttinger* vuonna 1991. Elokuvien ja televisiosarjojen lisäksi hän on näytellyt muun muassa Rogalandin teatterissa ja Det Norske Teatretissa. Myös Holmenin vaimo Iren Reppen on näyttelijä.
## Lähteet

## Aiheesta muualla
Rogalandin teatteri

**Rogalandin teatteri** () on Norjan Stavangerissa sijaitseva vuonna 1947 perustettu teatteri. Se toimii vuosina 1883 ja 1891 valmistuneissa Hartvig Sverdrup Eckhoffin suunnittelemassa teatterirakennuksissa. Lisäksi siihen kuuluvat vuonna 1974 valmistunut sivunäyttämö ja 1980 käyttöön otettu torniosa.
## Johtajat

* 1947–1949: Øistein Børke
* 1949–1951: Jens Bolling
* 1951–1952: Kjell Stormoen
* 1952–1956: Claes Gill
* 1956–1958: Gisle Straume
* 1958–1960: Bjarne Andersen
* 1960–1970: Bjørn Endreson
* 1970–1976: Arne Thomas Olsen
* 1976–1982: Kjetil Bang-Hansen
* 1982–1986: Alf Nordvang
* 1986–1989: Bentein Baardson
* 1989–1990: Hans Rosenquist
* 1990–1991: Alf Nordvang
* 1991–1994: Ketil Egge
* 1994–1997: Ola B. Johannessen
* 1997–2000: Eirik Stubø
* 2000–2004: Ingjerd Egeberg
* 2005–2008: Hanne Tømta
* 2009–2018: Arne Nøst
* 2019–: Glenn Andre Kaada

## Lähteet

## Aiheesta muualla

* Rogaland Teater
Hartvig Sverdrup Eckhoff

**Hartvig Sverdrup Eckhoff** (30. joulukuuta 1855 Kristiansand – 17. helmikuuta 1928 Stavanger) oli norjalainen arkkitehti. Hän suunnitteli muun muassa Rogalandin teatterin sekä useita kirkkoja.
## Töitä

Sandnes Kirke(Jarvin).JPG|Sandnesin kirkko (1882)
Stavanger gamle turnhall(jarvin).jpg|Rogalandin teatteri (1891)
Stavanger sykehus.JPG|Stavangerin sairaala (1897)
Varhaug kirke2.jpg|Varhaugin kirkko (1904)

## Lähteet

## Aiheesta muualla
Nyrkkeilyn Euroopan-mestaruuskilpailut 1987

**Vuoden [[1987]] [[nyrkkeily]]n [[Nyrkkeilyn Euroopan-mestaruuskilpailut|Euroopan-mestaruuskilpailut]]** järjestettiin 28. toukokuuta – 7. kesäkuuta 1987 Torinossa, Italiassa. Nämä järjestykseltään 27. kisat oteltiin 12 painoluokassa ja niihin osallistui 178 nyrkkeilijää 25 maasta.

## Mitalistit

## Mitalitaulukko

## Suomen joukkue

## Lähteet
* Vuoden 1987 EM-kisat Torinossa: Tulokset
Gilat Satellite Networks

**Gilat Satellite Networks Ltd** () on israelilainen pörssiyritys (Tel Avivin pörssi: GILT; Nasdaq: GILT), joka valmistaa kompakteja satelliittikommunikointijärjestelmiä ja tarjoaa niitä hyödyntäviä tietoliikennepalveluja. Yrityksellä on kolme liiketoimintasektoria: Kiinteät tietoliikenneverkot, Mobiilit ratkaisut ja Maanpäälliset Infrastruktuurihankkeet. Vuonna 1987 perustetun yritkisen päätoimipaikka on Petah Tikvassa, Israelissa. 

Päämarkkina-alueita ovat Israel, Yhdysvallat ja Peru, mutta yritys toimii kansainvälisesti.  

Yrityksen valmistuttamia satelliittitietoliikennejärjestelmiä on myyty laajalti myös Venäjälle, ja niitä käytetään yhtiön ilmoituksen mukaan esimerkiksi venäläisten Jamal-tietoliikennesatelliittien laajakaistaviestinnän välittämisessä. Gilat Satellite Networks jatkoi järjestelmien vientiä ja palvelujen tarjoamista myös Venäjän hyökkäyssodan (2022–) alkamisen jälkeenkin. Venäjälle vietiin esimerkiksi vuonna 2023 noin 22 000 Gilat SkyEdge internet-viestijärjestelmää. Gilat SkyEdge -järjestelmää on arvioitu käytettävän myös sotilaallisiin tarkoituksiin Ukrainan rintamalla. Pienet satelliittitietoliikenneterminaalit ja näitä hyödyntävät viestintäpalvelut ovat tyypillisiä kaksikäyttötuotteita.

## Lähteet
Ossian Elgström

**Ossian Josef David Elgström** (1883–1950) oli ruotsalainen taidemaalari. 

Ennen taiteilijauraansa Elgström valmistui insinööriksi Örebroon teknillisestä koulusta. Taidetta hän opiskeli ensin Tukholman taideakatemiassa, sitten Kööpenhaminassa Kristian Zahrtmannin johdolla ja vielä Pariisissa. Hän tuli alkuun tunnetuksi muutamiin pilalehtiin tekemillään piirroksilla ja ryhtyi myöhemmin kuvittamaan saamelaisten ja eskimoiden taruaiheita. Hän on luonut niissä oman erikoisen primitiivisen tyylin, jossa hän on käyttänyt osaksi saamelaisten, grönlantilaisten ja myöskin japanilaisten yksinkertaista viivatekniikkaa mielikuvituksensa tulkitsijana. Hän julkaisi 1914 kokoelman väritettyjä piirroksia *Lappska myter* ja 1915 matkakuvauksen *Moderna eskimåer*. Myöhemmin hän teki lukuisia muotokuvia tunnetuista ruotsalaisista, kuten kuningas Kustaa VI Adolfista, Eric von Rosenista, Gustaf Bolinderista ja Sven Lidmanista.

## Lähteet

## Aiheesta muualla
Eckhoff

**Eckhoff** on seuraavien norjalaisten sukunimi:

* Hartvig Sverdrup Eckhoff (1855–1928), arkkitehti
* Johannes Eckhoff (1919–2007), näyttelijä
* Stian Eckhoff (s. 1979), ampumahiihtäjä
* Tias Eckhoff, oik. *Mathias Eckhoff* (1926–2016), norjalainen teollinen muotoilija
* Tiril Eckhoff (s. 1990), ampumahiihtäjä
* Tor Eckhoff (1964–2021), tubettaja
Vigrestad

**Vigrestad** on taajama Hån kunnassa Rogalandin läänissä Norjassa. Taajaman pinta-ala on 1,2 neliökilometriä ja asukasluku 2&nbsp;123 vuonna 2023.

## Lähteet

## Aiheesta muualla
Tamás Ungváry

**Tamás Ungváry** (12. marraskuuta 1936 Kalocsa – 12. maaliskuuta 2024) oli unkarilais-ruotsalainen säveltäjä. Hän erikoistui tietokonemusiikkin ja elektroakustiseen musiikkiin.

Ungváry aloitti uransa kapellimestarina. Hän muutti Ruotsiin marraskuussa 1969 ja työskenteli säveltäjänä vuodesta 1972. Ungváry oli opettaja ja taiteellinen johtaja Ruotsin elektronisen musiikin studiolla. Vuosina 1991–2001 hän opetti Wienin musiikki- ja teatteriyliopistossa.

Ungváryn teoksia esitettiin kansainvälisillä festivaaleilla, joihin kuuluivat Pohjoismaiset musiikkipäivät, Varsovan syksy, Zagrebin musiikkibiennaali ja Wien Modern. Hänen teostensa joukossa ovat *S É U L* (1972), *Basic Barrier* (1973), *Traum des Einsamen* (1975), *L'aube des Flammes* (1985) ja *Grattis* (1995). Yksi hänen viimeisistä teoksistaan oli *Promenad* (2023).

## Lähteet
Rolf Enström

**Rolf Enström** (s. 1951) on ruotsalainen säveltäjä. Hän on keskittynyt urallaan varsinkin elektroakustiseen musiikkiin.

Enström hyväksyttiin Ruotsin säveltäjäliiton jäseneksi vuonna 1979. Hän sai Prix Italian vuonna 1987 radioon säveltämällään musiikkidraamalla *Tjidtjag och Tjidtjaggaise*. Hänen teoksiaan on esitetty kansainvälisesti. Enström on tehnyt yhteistyötä kuvanveistäjien, koreografien ja valokuvaajien kanssa.

## Lähteet

## Aiheesta muualla
* Viralliset sivut
Marc Angel

**Marc Angel** (s. 12. maaliskuuta 1963 Luxemburgin kaupunki, Luxemburg) on luxemburgilainen poliitikko. Angel edustaa sosialistista työväenpuoluetta. Angel on toiminut Euroopan parlamentin jäsenenä joulukuuta 2019 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Tilly Metz

**Tilly Metz** (s. 26. toukokuuta 1967 Luxemburgin kaupunki, Luxemburg) on luxemburgilainen poliitikko. Metz edustaa vihreää puoluetta. Metz on toiminut Euroopan parlamentin jäsenenä kesäkuusta 2018 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.

## Lähteet

## Aiheesta muualla

*
Charles Goerens

**Charles Goerens** (s. 6. helmikuuta 1952 Ettelbruck, Luxemburg) on luxemburgilainen poliitikko. Goerens edustaa demokraattista puoluetta. Goerens on toiminut Euroopan parlamentin jäsenenä vuosina 1982–1983, 1994-1999 sekä heinäkuusta 2009 lähtien. Hän edustaa Euroopan parlamentissa Uudistuva Eurooppa -ryhmää.

## Lähteet

## Aiheesta muualla

*
Martine Kemp

**Martine Kemp** (s. 8. heinäkuuta 1994 Luxemburgin kaupunki, Luxemburg) on luxemburgilainen poliitikko. Kemp edustaa kristillissosiaalista kansanpuoluetta. Kemp on toiminut Euroopan parlamentin jäsenenä lokakuusta 2023 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Shrek 5

**Shrek 5** on viides Shrek-elokuva. Se saa ensi-iltansa 30. kesäkuuta 2027.

## Ääninäyttelijät
 

## Lähteet

## Aiheesta muualla
*
Mico Lampinen

**Mico Lampinen** (s. 9. helmikuuta 2006) on suomalainen yleisurheilija, jonka päälaji on kiekonheitto. Hän edustaa Kenttäurheilijat-58 -seuraa ja häntä valmentaa Tero Lampinen. Hän on pituudeltaan 201-senttimetrinen.

Lampinen voitti kiekonheiton Suomen-mestaruuden Kalevan kisoissa 2024 silloisella ennätyksellään 57,29. Jo aiemmin samana päivänä karsinnassa hän paransi aiempaa ennätystään tulokseen 55,87. Kalevan kisoissa 2025 hän saavutti kiekonheitossa pronssia. Hän on voittanut juniorisarjojen Suomen-mestaruuksia kiekonheitossa ja moukarinheitossa sekä saanut nuorten SM-mitaleja myös kuulantyönnössä. 

Lampinen saavutti Banská Bystrican Euroopan nuorten olympiafestivaaleilla 2022 hopeaa moukarinheitossa ja pronssia kiekonheitossa. Hän on edustanut Suomea molemmissa lajeissa myös nuorten maaotteluissa. Lampinen edusti Suomea alle 20-vuotiaiden MM-kisoissa Limassa vuonna 2024. Hän saavutti kisoissa kiekonheiton pronssia tuloksella 62,20. Vuoden 2025 alle 20-vuotiaiden EM-kilpailuissa hän saavutti moukarinheitossa hopeaa ja sijoittui kiekonheitossa neljänneksi.

Lampinen heitti kiekkoennätyksensä 58,81 Espoossa kesäkuussa 2025.

Mico Lampisen isoveli Max Lampinen on alle 20-vuotiaiden Euroopan-mestari moukarinheitossa vuodelta 2023.

## Lähteet
Pteraspis

**Pteraspis** on devonikaudella elänyt leuattomien kalojen suku. *Pteraspis*-suvun lajit olivat kooltaan noin 16 senttimetriä pitkiä. Niillä oli raskas, luinen kilpi, joka suojasi niiden eturuumista. *Pteraspiseillä* oli taipuisa, piikikäs pyrstö, sekä ylöspäin osoittava nokka. Niiden pyrstön pidempi alaosa sai aikaan nostetta vedessä liikkuessa. Niiden uskotaan olleen aktiivisia mutta tehottomia uimareita.

*Pteraspisien* fossiileja on löydetty Pohjois-Amerikasta ja Euroopasta. Suku on saanut nimensä niiden kyljessä olevan siipimäisen rakenteensa mukaan.

## Lähteet
Isabel Wiseler-Lima

**Isabel Wiseler-Lima** (s. 29. joulukuuta 1961 Odivelas-Loures, Portugali) on luxemburgilainen poliitikko. Wiseler-Lima edustaa kristillissosiaalista kansanpuoluetta. Wiseler-Lima on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Christophe Hansen

**Christophe Hansen** (s. 21. helmikuuta 1982 Wiltz, Luxemburg) on luxemburgilainen poliitikko. Hansen edustaa kristillissosiaalista kansanpuoluetta. Wiseler-Lima on toiminut Euroopan parlamentin jäsenenä syyskuusta 2018 lokakuuhun 2023 saakka. Hän edusti Euroopan parlamentissa keskusta-oikeistolaista EPP-ryhmää.

Joulukuusta 2024 alkaen Hansen on EU-komissaari Von der Leyenin II komissiossa toimialanaan maatalous- ja elintarvikeasiat.

## Lähteet

## Aiheesta muualla

*
Kirkkopiiri (Dnipro)

**Kirkkopiiri** (; aiemmin *Žovtnevyin piiri*, Жовтневий район) on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron itäisessä kantakaupungissa sijaitsevan, pohjoisesta ja idästä Dneprin oikeaan eli länsirantaan rajoittuvan kaupunkipiirin pinta-ala on 44,093 neliökilometriä. Kirkkopiiri on perustettu vuonna 1936.

Naapuripiirejä ovat Dnipron piirin eteläosa etelässä, Ševtšenkon piiri lännessä sekä Dneprin vasemmalla rannalla sijaitsevat Amur-Nyžnodniprovskin piiri pohjoisessa ja Samaran piiri idässä.

Piirin väestöarvio on 168&nbsp;021 (2008). Asukasmäärä on ollut selvässä laskussa Ukrainan itsenäisyyden aikana, sillä aiemmat väkiluvut olivat 194&nbsp;286 (VL 1989) ja 172&nbsp;002 (VL 2001).

Kirkkopiirissä sijaitsevat muun muassa:
* Kirkastumisen katedraali
* Luostarisaari (Monastyrskyi ostriv)
* Merefan-H’ersonin rautatiesilta
* Ševtšenkon puisto
* Dnipro-Lotsmanskan rautatieasema (Дніпро-Лоцманська)
* Dnipron sirkus
* Dnipron planetarium
* Rakettipuisto
* Metšnikovin sairaala
* Kaupungin pääkirjasto (Центральна міська бібліотека)
* yli 25 museota
* Useita yliopistoja, muun muassa Dnipron kansallinen yliopisto, Dnipron valtiollinen lääketieteellinen yliopisto, Dnipron kansallinen polytekninen yliopisto, Ukrainan valtiollinen tiede- ja teknologiayliopisto, Dnipropetrovskin valtiollinen sisäasiain yliopisto 
* Yliopiston kasvitieteellinen puutarha
(kesken)


SobornaRayRada.jpg|Kirkkopiirin hallintorakennus.
Січеславська набережна в Дніпрі.jpg|Kirkkopiirin pohjoisrantaa; oikealla Dnipron sirkus.
Монастирській острів та мости.jpg|Luostarisaari (Monastyrskyi ostriv). Kuvassa näkyy myös Dneprin ylittävä Merefan-H’ersonin silta.
Пам'ятник Шевченку Т. Г. 0423.jpg|Pyhän Nikolaoksen kirkko ja Taras Ševtšenkon patsas Luostarisaarella.
Пляж2 - panoramio - anchishkyn.jpg|Luostarisaaren uimarantaa.
Another path with trees on the both sides.jpg|Ševtšenkon puistoa.
EvropeyskyBulvarDnipro02.jpg|Kauppakeskus Europe ja Euroopan bulevardia.
PrivatBank Headoffice.jpg|PrivatBankin pääkonttori.
Будинок №19 ,Горная Академия-4082.jpg|Dnipron kansallisen polyteknisen yliopiston päärakennus
Медицинская академия, ректорат - Medical University, Rector's office - panoramio.jpg|Dnipron valtiollisen lääketieteellisen yliopiston rehtoraatti.


## Lähteet

## Aiheesta muualla

* Kirkkopiirin rajat Open Street Map -kartalla (OSM)  (openstreetmap.org)
Nicolas Schmit

**Nicolas Schmit** (s. 10. joulukuuta 1953 Differdange, Luxemburg) on luxemburgilainen poliitikka, joka edustaa sosialistista työväenpuoluetta. Schmit toimi Von der Leyenin I komission työllisyyden ja sosiaalisten oikeuksien komissaarina vuosina 2019–2024. Schmit on toiminut myös Euroopan parlamentin jäsenenä heinäkuusta 2019 marraskuuhun 2019 saakka. Hän edusti Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Krzysztof Brejza

**Krzysztof Brejza** (s. 16. toukokuuta 1983 Bydgoszcz, Puola) on puolalainen poliitikko. Brejza edustaa Kansalaisfoorumi-puoluetta. Brejza on toiminut Euroopan parlamentin jäsenenä tammikuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Jarosław Duda

**Jarosław Duda-Latoszewski** (s. 29. huhtikuuta 1964 Wrocław, Puola) on puolalainen poliitikko. Duda edustaa Kansalaisfoorumi-puoluetta. Duda on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Janusz Lewandowski

**Janusz Lewandowski** (s. 13. kesäkuuta 1951 Lublin, Puola) on puolalainen poliitikko. Lewandowski edustaa Kansalaisfoorumi-puoluetta. Lewandowski on toiminut Euroopan parlamentin jäsenenä vuosina 2003–2010 ja uudelleen heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Zachary Bolduc

**Zachary Bolduc** (s. 24. helmikuuta 2003 Trois-Rivieres, Quebec, Kanada) on kanadalainen jääkiekkoilija. Bolduc edustaa NHL-joukkue Montreal Canadiensia. Hänen pelipaikkansa on keskushyökkääjä ja hän laukoo vasemmalta.

St. Louis Blues varasi hänet ensimmäisellä kierroksella 17. varausvuorolla . Ennen NHL-uraansa hän pelasi QMJHL-juniorisarjassa Rimouski Oceanicin ja Quebec Rempartsin joukkueissa. Bolduc on pelannut 97 NHL:n runkosarjan ottelua. Näissä otteluissa hän on tehnyt 24 maalia ja 21 syöttöä eli yhteensä 45 tehopistettä. Hän on myös pelannut seitsemän pudotuspeliottelua, joissa hän on tehnyt yhden syöttöpisteen. Tilastot päivitetty kauden 2024–2025 jälkeen. 

Heinäkuussa 2025 Blues kauppasi Bolducin Montreal Canadiensiin vaihdossa Logan Maillouxiin.

## Lähteet
Elżbieta Łukacijewska

**Elżbieta Katarzyna Łukacijewska** (s. 25. marraskuuta 1966 Jasło, Puola) on puolalainen poliitikko. Łukacijewska edustaa Kansalaisfoorumi-puoluetta. Łukacijewska on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Jan Olbrycht

**Jan Olbrycht** (s. 21. syyskuuta 1952 Rybnik, Puola) on puolalainen poliitikko. Olbrycht edustaa Kansalaisfoorumi-puoluetta. Olbrycht on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Witold Pahl

**Witold Pahl** (s. 7. joulukuuta 1961 Wrocław, Puola) on puolalainen poliitikko. Pahl edustaa Kansalaisfoorumi-puoluetta. Pahl on toiminut Euroopan parlamentin jäsenenä marraskuusta 2023 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Vikträsk (Siuntio, Raivio)

**Vikträsk** on Uudellamaalla Siuntiossa Raivion, Karskogin ja Träskkullan välissä sijaitseva järvi.

## Maantietoa
Vikträsk on 950 metriä pitkä, 300 metriä leveä, ja sen pinta-ala on 12 hehtaaria. Se sijaitsee kallioisen mäkimaaston murrokseen syntyneeseen painaumaan yhdessä eteläpuolisen Ormträskin kanssa. Mäet kohoavat maltillisesti järven ympärillä ja rannat ovat loivia. Itärannassa sijaitsee rannassa muutama kalliojyrkänne. Sen ympäristössä kasvaa lähinnä kangas- ja lehtometsää.  Järvellä on kartan mukaan yksi saari. Järven keskellä on järvessä kapeikko, jonka takana on laaja lahti. Järven rantaviivan pituus on 2,5 kilometriä. Rantaan on rakennettu 20 kiinteästi asuttua tai vapaa-ajan asuntoa. Niille tulee tiet yhdystieltä 1130. Jyrkänteiden pohjoispuolella on uimaranta.

## Luontoarvoja
Vuonna 2024 Siuntion seurakuntayhtymä perusti Vikträskin ja Ormträskin ympärille luonnonsuojelualueen. Alueen luontoa ympäröi kaunis järvimosaiikki ja alueella on tehty liito-oravahavaintoja. Vikträskin uimaranta jätettiin luonnonsuojelualueen ulkopuolelle.

## Vesistösuhteet
Vikträsk sijaitsee Siuntionjoen vesistössä (vesistöaluetunnus 22), jonka Harvsån valuma-alueeseen (22.008) järvi kuuluu. Järveen ei ole johdettu ojia ja sen laskuoja alkaa pohjoisen lahden itärannasta. Laskuoja virtaa ensin pohjoiseen ja alittaa yhdystien ja kääntyy sen jälkeen itään päin. Siellä se yhtyy Harvsåniin ja laskee seuraavaksi Karhujärveen. Vikträskin vedenpinnan korkeus on 49,9 metriä mpy (N2000).

## Lähteet
Ormträsk (Siuntio)

**Ormträsk** on Uudellamaalla Siuntiossa Karskogin lähellä sijaitseva järvi.

## Maantietoa
Ormträsk on 750 metriä pitkä, 250 metriä leveä, ja sen pinta-ala on 10 hehtaaria. Se sijaitsee kallioisen mäkimaaston murrokseen syntyneeseen painaumaan yhdessä pohjoispuolisen Vikträskin kanssa. Sen ympärillä kasvaa pääasiassa kangas- ja lehtimetsää. Järven ympäristön mäet ovat matalia, mutta itäpuolinen kalliomäki kohoaa 28 metriä vedenpinnan yläpuolelle. Kallion jyrkänteet putoavat lähes veteen asti. Eteläpuolella sijaitsevan pienen mäen Rävbergetin huippu kohoaa 35 metrin korkeuteen. Länsipuolella oleva Grundträskin välinen kannas on kapeimmillaan alle 50 metriä. Järvessä ei ole kartan mukaan saaria. Järven rantaviivan pituus on 1,8 kilometriä ja sen kaakkoisrannassa sijaitsee kiinteästi asuttu talo ja etelärannassa on kolme mökkiä. Niille tulee tiet Karskogista.

## Luontoarvoja
Vuonna 2023 Siuntion seurakuntayhtymä perusti Ormträskin ja Vikträskin ympärille luonnonsuojelualueen. Alueella on tehty muun muassa liito-oravahavaintoja, ja alue muodostaa ympäristöön kauniin järvimosaiikin.

## Vesistösuhteet
Ormträsk sijaitsee Siuntionjoen vesistössä (vesistöaluetunnus 22), jonka Harvsån valuma-alueeseen (22.008) järvi kuuluu. Järveen ei ole merkitty tulo- eikä laskuojia. Järven vedenpinnan korkeus on 50,2 metriä mpy (N2000).

## Lähteet
Kilsberget

**Kilsberget** on kukkula ja luonnonsuojelualue Siuntiossa, Uudellamaalla. Siuntion seurakuntayhtymä suojeli Kilsbergetin Metso-ohjelman mukaisesti toukokuussa 2024. Luonnonsuojelualue käsittää 3,7 hehtaaria. Kilsbergetillä on ennestään jo suojeltua jalopuumetsikköä, joka liitetään uuteen luonnonsuojelualueeseen. Alueen luonto on monipuolista ja tarjoaa asuinpaikan muun muassa liito-oraville.

## Lähteet
Claudia Sulewski

**Claudia Sulewski** (s. 19. helmikuuta 1996 Chicago) on yhdysvaltalainen näyttelijä. Hänet tunnetaan rooleistaan ​​Emma-elokuvassa *[[The Commute]]* ja Becca elokuvassa *[[I Love My Dad]]*.

## Elämäkerta
Sulewski syntyi Chicagossa, Illinoisissa, Czesław Sulewskin ja Beata Krupińskan perheelle. Hänellä on kaksi veljeä, Marcin ja Kevin. 

Vuodesta 2018 lähtien Sulewski on ollut suhteessa muusikko Finneas O'Connellin kanssa.

## Filmografia

## Lähteet

## Aiheesta muualla
*
Gujrat

**Gujrat** ( ja ) on kaupunki Pakistanin Punjabin maakunnassa. Sen asukasluku vuonna 2017 oli 390&nbsp;758.

## Maantiede
Gujrat sijaitsee Pakistanin Punjabin maakunnassa Gujratin piirikunnassa hieman Chenabjoesta pohjoiseen. Alue on Punjabin tasangon pohjoislaitaa Chenabin ja Jhelumin välissä.

## Historia

Nykyisen Gujratin paikalla on historian aikana sijainnut ainakin kaksi kaupunkia. Kansanperinteessä esiintyy kaupunkio, joka mainitaan nimellä Udanagari. Kaupungin perustivat rajputit 400-luvulla ja *[[Rajatarangini]]ssa* sen puolustajana Kashmirin hallitsija Šankaravarmania vastaan vuosien 883 ja 902 välillä mainitaan Alakhana-niminen kuningas. Alakhana on mahdllisesti muslimien perinteessä esiintyvä "Ali Khan", joka liitetään tarinaan kaupungin uudelleenperustamisesta. Kaupunki tuhoutui mongolien hyökkäyksessä vuonna 1303.

Nykyisen kaupungin perustaminen on liitetty Suurmogulien valtakunnan hallitsija Akbariin. Vuonna 1587 tai 1589 Akbar vakuutti paikalliset gujarit perustamaan kaupungin uudelleen paikallisena hallinnollisena keskuksena. Nimi Gujrat on samaa juurta, kuin Gujarat. Pieni ero nimissä on tehty vain mahdollisen sekaannuksen välttämiseksi. Kaupunki säilyi suurmogulien vallan alaisuudessa aina Aurangzebin valtakaudelle saakka. Vuonna 1738 sitä hävitettiin Persian hallitsija Nadir Šahin sotaretkellä' Intiaan, jonka jälkeen sitä hallitsivat gakkharit Rawalpindistä. Heitä seurasivat  Ahmad Šah Dorranin paštut, joskin gakkharihallitsija Mukkarab Khan säilytti nimellisen asemansa Dorrani-valtakunnan alaisuudessa. Seudun kuvaillaan kuitenkin kärsineet mittavia hävityksiä. Dorranien valta luhistui vuonna 1765, kun kaupunki menetettiin sikheille. Sikhejä seurasivat britit vuonna 1846 heidän voitettuaan sikhit Gujratin taistelussa. Gujratista tuli oma kuntansa vuonna 1867.

## Väestö

Gujratin asukasluku oli Pakistanin vuoden 2017 väestönlaskennan mukaan 390&nbsp;758. Vuonna 1998 vastaava lukema oli 251&nbsp;792. Alueen asukkaat ovat jateja ja gujareja.

## Lähteet
Jacob Ellehammer

**Jakob Christian Hansen Ellehammer** (1871–1946) oli tanskalainen keksijä. Hän kokeili vuodesta 1905 moottorin kuljettamalla lentokoneella, ja hänen onnistui ensimmäisenä  Euroopassa kohota syyskuussa 1906 kaksitasoksi konstruoidulla koneellaan maasta vapaaseen lentoon. Myöhemmin Ellehammer teki keksintöjä moottoriteollisuuden alalla: hän keksi kaasuttimen, joka tekee paloöljyn käyttämisen bensiinimoottoreissa mahdolliseksi.

## Katso myös
* SAI KZ IX Ellehammer, replika

## Lähteet

## Aiheesta muualla
Krzysztof Hetman

**Krzysztof Hetman** (s. 27. kesäkuuta 1974 Lublin, Puola) on puolalainen poliitikko. Hetman edustaa Kansalaisfoorumi-puoluetta. Hetman on toiminut Euroopan parlamentin jäsenenä heinäkuusta 2019 lokakuuhun 2023 saakka. Hän edusti Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Navi

**Navi ry** on vuonna 2001 perustettu Mikkelin seudulla vaikuttava suunnistusseura. 

Se on järjestänyt useita lajin SM-kilpailuja sekä Jukolan viestin Kalevankankaalla vuonna 2009. Se on myös vuoden 2025 Mikkeli-Jukolan järjestäjäseura.

## Lähteet

## Aiheesta muualla
* Seuran kotisivu
Carrollton (Texas)

**Carrollton** on kaupunki Texasissa Yhdysvalloissa. Se kuuluu Dallasin–Fort Worthin metropolialueeseen. Carrolltonin väkiluku oli vuonna 2023 noin 133&nbsp;000.

## Maantiede
Carrollton sijaitsee Texasin pohjoisosassa noin 24 kilometriä Dallasista pohjoisluoteeseen ja noin 48 kilometriä Fort Worthista koilliseen.

Carrolltonin ilmasto on kostean subtrooppinen (Cfa). Kesät ovat kuumia ja talvet leutoja. Elokuun keskimääräinen korkein lämpötila on noin 36 °C ja tammikuun keskimääräinen alin noin 2 °C. Kesäisin saattaa olla kosteantukalaa.

## Historia

Ensimmäiset Carrolltonin alueelle saapuneet uudisasukkaat olivat William ja Mary Larner, he tulivat vuonna 1842. Pari vuotta myöhemmin saapui Perryn suku, joka hankki alueita omistukseensa. Carrollton sai nimensä todennäköisesti Illinois'ssa sijainneen samannimisen asutuksen mukaan, sillä monet ensimmäisistä siirtolaisista olivat kotoisin sieltä. Carrollton oli pitkään agraariyhteisö. Vuonna 1885 sen asukasluku oli 150. Paikkakunta kasvoi rautatieyhteyden myötä ja se sai virallisesti kaupungin aseman 1913. Carrollton teollistui ja siellä valmistettiin muun muassa tiiliä Dallasin tarpeisiin.

Toisen maailmansodan jälkeen Carrollton kasvoi ripeästi. Asukasluku suunnilleen kolminkertaistui niin 1950-, 1960- kuin 1970-luvun aikanakin. Vuonna 1980 se oli noin 40&nbsp;600 eli noin 25 kertaa enemmän kuin vuonna 1950. Kaupunki teollistui edelleen, ja siellä valmistettiin muun muassa tietokoneita.

## Talous
Carrolltonissa sijaitsee kansainvälisen Fastsigns-yrityksen pääkonttori. Yhtiö myy visuaalisia ratkaisuja yrityksille ja yhteisöille. Kansainvälisellä energiajätti Halliburtonilla on toimipaikka Carrolltonissa. Kaupungin suuriin työnantajiin lukeutuu myös lääketukkuri Cencora.

## Liikenne
Carrollton kuuluu Dallasin paikallisliikenteen piiriin. Kaupungin rautatieasemat ovat Downtown Carrollton station, Trinity Mills station ja North Carrollton/Frankford station. Asemat ovat sijainniltaan Green Line -yhteyden kolme pohjoisinta. Carrolltonin halki kulkee etelä–pohjoissuuntainen Interstate 35E, joka risteää maksullisen President George Bush Turnpiken kanssa kaupungin länsiosassa ja niin ikään maksullisen Sam Rayburn Tollwayn kanssa kaupungin länsipuolella. Dallasin kansainvälinen lentoasema sijaitsee Carrolltonin lounaispuolella.

## Lähteet

## Aiheesta muualla
*Carrollton, Texas, USA — Sunrise, Sunset, and Daylength
Zbigniew Kuźmiuk

**Zbigniew Kuźmiuk** (s. 19. syyskuuta 1956 Komorowo, Puola) on puolalainen poliitikko. Kuźmiuk edustaa Laki ja oikeus-puoluetta. Aikaisemmin Kuźmiuk on edustanut Puolan kansanpuoluetta. Kuźmiuk on toiminut Euroopan parlamentin jäsenenä vuosina 2004–2009 ja 2014–2023. Hän edusti Euroopan parlamentissa konservatiivien ja reformistien ryhmää.

## Lähteet

## Aiheesta muualla

*
Jacob Bruun Larsen

**Jacob Bruun Larsen** (s. 19. syyskuuta 1998 Lyngby) on tanskalainen jalkapalloilija, pelipaikaltaan hyökkääjä. Hän on pituudeltaan 183-senttimetrinen. Hän on edustanut vuodesta 2020 alkaen saksalaisseura Hoffenheimia mutta pelasi kauden 2023–2024 lainasopimuksella Englannin Valioliigan Burnleyssä. Hän pelasi Tanskan A-maajoukkueessa ensimmäisen kerran vuonna 2019.

Bruun Larsen siirtyi kotimaastaan saksalaisseura Borussia Dortmundin junioreihin tammikuussa 2015. Hän teki edustusjoukkuedebyyttinsä Saksan cupissa lokakuussa 2016 Union Berliniä vastaan ja Bundesliigassa syyskuussa 2017 Hamburger SV:tä vastaan. Tammi-toukokuussa 2018 hän pelasi lainalla VfB Stuttgartissa neljä bundesliigaottelua. Kaudella 2018–2019 hän pelasi Dortmundissa 24 bundesliigaottelua, joissa hän teki kaksi maalia, ja viisi Mestarien liigan ottelua, joissa hän teki yhden maalin. Kauden 2019–2020 alkupuoliskolla hän pelasi neljä bundesliigaottelua ja kaksi Mestarien liigan ottelua.

Bruun Larsen siirtyi tammikuun 2020 lopulla Hoffenheimiin. Hän on pelannut joukkueessa 50 bundesliigaottelua, joissa hän on tehnyt yhden maalin, ja yhden Eurooppa-liigan ottelun. Hän pelasi lainalla tammi-toukokuussa 2021 Anderlechtissa 15 Belgian liigan ottelua, joissa hän teki kaksi maalia. Kauden 2023–2024 hän pelasi lainalla englantilaisseura Burnleyssä 32 valioliigaottelua ja teki niissä kuusi maalia.

Bruun Larsen pelasi useissa Tanskan nuorisomaajoukkueissa. Hän pelasi yhteensä seitsemän ottelua alle 21-vuotiaiden EM-kilpailuissa vuosina 2019 ja 2021 ja teki kummassakin turnauksessa yhden maalin. Hän pelasi Tanskan kaikki neljä ottelua Rio de Janeiron olympialaisissa 2016.

Bruun Larsen pelasi Tanskan A-maajoukkueessa ensimmäisen kerran maaliskuussa 2019 ystävyysottelussa Kosovoa vastaan. Hän pelasi kolme maaottelua vuonna 2021 ja kaksi vuonna 2022. EM-kilpailuissa 2024 hän pääsi vaihdosta kentälle tappiollisessa neljännesvälieräottelussa Saksaa vastaan. Hän on seitsemässä A-maaottelussaan tehnyt yhden maalin, marraskuussa 2021 MM-karsintaottelussa Färsaaria vastaan.

## Lähteet
Anders Dreyer

**Anders Laustrup Dreyer** (s. 2. toukokuuta 1998 Bramming) on tanskalainen jalkapalloilija, pelipaikaltaan hyökkääjä. Hän on pituudeltaan 174-senttimetrinen. Hän edustaa belgialaisseura Anderlechtia ja on aiemmin pelannut Tanskan lisäksi Englannissa, Skotlannissa, Alankomaissa ja Venäjällä. Hän pelasi Tanskan A-maajoukkueessa ensimmäisen kerran vuonna 2021.

Dreyer aloitti liigauransa Tanskassa Esbjergin joukkueessa. Hän siirtyi elokuussa 2018 englantilaisseura Brighton &Hove Albioniin mutta pelasi siellä vain reservijoukkueessa. Hän pelasi Brightonista lainalla Skotlannin Valioliigaa St. Mirrenissä ja Alankomaiden Eredivisietä Heerenveenissä. Hän palasi tammikuussa 2020 kotimaahansa Midtjyllandin joukkueeseen. Hän voitti Tanskan liigamestaruuden vuonna 2020 ja Tanskan cupin vuonna 2022. Cupissa hän teki voittokaudella maalin välierissä Vejleä vastaan sekä vieras- että kotiottelussa, ja Odensea vastaan pelatun loppuottelun ratkaisseessa rangaistuspotkukilpailussa hän teki maalin joukkueensa ensimmäisenä laukojana. Hän pelasi välillä syyskuusta 2021 maaliskuuhun 2022 Venäjän Valioliigaa Rubin Kazanin joukkueessa. Tammikuussa 2023 Dreyer siirtyi belgialaisseura Anderlechtiin.

Dreyer pelasi useissa Tanskan nuorisomaajoukkueissa. Hän pelasi yhteensä viisi ottelua alle 21-vuotiaiden EM-kilpailuissa vuosina 2019 ja 2021 ja teki jälkimmäisen turnauksen alkulohkossa maalin Ranskaa ja Venäjää vastaan.

Dreyer pelasi Tanskan A-maajoukkueessa ensimmäisen kerran marraskuussa 2021 MM-karsintaotteluissa Färsaaria ja Skotlantia vastaan. Hän pelasi ensi kerran avauskokoonpanossa kolmannessa A-maaottelussaan Färsaaria vastaan maaliskuussa 2024. Hän kuuluu Tanskan joukkueeseen EM-kilpailuissa 2024.

## Lähteet
Alexis Lillja

**Alexis Alfonso Lillja** (s. 1. heinäkuuta 1884 Pietari – 9. toukokuuta 1949 Marian sairaala, Helsinki) oli suomalainen filosofian tohtori, ruotsalaisen kauppakorkeakoulun lehtori ja toimittaja.

Lillja pääsi ylioppilaaksi 1909 ja hän valmistui filosofian kandidaatiksi 1919 ja filosofian maisteriksi 1930 sekä väitteli filosofian tohtoriksi 1948, kiitosta saaneen väitöskirjan aiheena oli Suomen kenraalikuvernöörinä 1800-luvulla toiminut Arseni Zakrevski. Lillja toimi lehtimiehenä vuodesta 1905 ensin Fyrenissä ja vuodesta 1907 Hufvudstadsbladetissa. Tämän jälkeen hän oli toimitussihteerinä ja teatteriarvostelijana Östra Finland-lehdessä, jossa lehdessä ollessaan hänet tuomittiin vankeusrangaistukseen majesteettirikoksesta. Lillja oli 1912–1916 Jacobstad-lehden toimittajana ja 1919–1932 hän oli Hufvudstadsbladetissa Venäjän ja Baltian maiden osaston hoitajana sekä 1932–1945 lehden artikkeliosaston toimittajana. Lillja kirjoitti lehden pääkirjoituksia vuosina 1933–1941. Lillja toimi lisäksi opettajana Pietarsaaren reaalikoulussa 1912–1915, Nya Svenska Läroverket-koulussa Helsingissä vuodesta 1916 seka 1917–1927 venäjänkielen ja venäläisen kauppakirjeenvaihdon opettajana  Helsingissä ruotsalaisessa ylemmässä kauppaopistossa. Vuodesta 1927 alkaen Lillja oli ruotsalaisen kauppakorkeakoulun venäjänkielen lehtorina. 

Lillja asui Haagan kauppalassa ja oli Haagan kauppalanvaltuuston jäsenenä 1929–1945 sekä kauppalan hallituksen jäsenenä vuodesta 1932–1945. Hän kuului myös kauppalan järjestyslautakuntaan ja kansakoulun johtokuntaan. 

## Julkaisuja
Nimellä *Alexis A. Lillja*:
* *Arsenjij Andrejevitj Zakrevskij: Finlands generalguvernör 11.IX.1823-1.XII.1831: en biografisk studie*, Helsingin yliopiston väitöskirja. Historiallisia tutkimuksia 32. Suomen historiallinen seura, Helsingfors 1948

## Lähteet
Heinäveden helluntaiseurakunta

**Heinäveden helluntaiseurakunta** on vuonna 1948 perustettu heinäveteläinen helluntaiseurakunta. Seurakunnan toimitilat sijaitsevat Heinäveden keskustassa Hakakujalla. Seurakunta on perustettu 1948 ja rekisteröity yhdistykseksi 7. marraskuuta 1967.

Seurakunnan toimintaan kuuluvat jumalanpalvelusten lisäksi kuorotoiminta, seurakuntavierailut, lähetys- ja avustustyö Vepsässä, kerhotoiminta lapsille sekä teetupabussi nuorille.

## Historia
Helluntaiherätyksen toiminta Heinävedellä alkoi vuonna 1935 kun kuopiolaiset saarnaajat pitivät kokouksia Varistaipaleen kylällä. Ensimmäinen kastetilaisuus järjestettiin 1936. Uskoontulleet liittyivät Kuopion Eelim-seurakuntaan, josta käsin toimintaa johdettiin Heinäveden alueella. Sodan jälkeen seurakuntalaiset päättivät järjestäytyä itsenäiseksi seurakunnakseen. Seurakunta teki lähiympäristötyötä koko Heinäveden alueella. Seurakunta aloitti myös lähetystyön 1950-luvulla.

## Rukoushuone
Seurakunta kokoontui aluksi vuosikymmenten ajan kirkonkylällä vuokratiloissa. Vuonna 1990 seurakunta osti tiilisen omakotitalon kirkonkylän Hakakujalta. Talo saneerattiin rukoushuoneeksi ja vihittiin käyttöön 17. maaliskuuta 1991. Seurakunnan säännöllinen toiminta on keskittynyt rukoushuoneelle, minkä lisäksi seurakuntalaiset kokoontuva myös kodeissa.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Leppävirran helluntaiseurakunta

**Leppävirran helluntaiseurakunta** on vuonna 1948 perustettu leppävirtalainen helluntaiseurakunta. Seurakunnan toimitilat sijaitsevat Leppävirran keskustassa Tuikkalantiellä. Seurakunta on perustettu 1948 ja rekisteröity yhdistykseksi 11. toukokuuta 1948.

Seurakunnan toimintaan kuuluvat jumalanpalvelusten lisäksi ehtoolliskokoukset, rukousillat, kotikokoukset, Israel-illat sekä telttajuhlat.

## Historia
Helluntaiherätys saapui Leppävirralle jo vuonna 1917, jolloin kappalainen Väinö Pfaler kastatti itsensä. Helluntaiherätykseen liittyi mukaan myös Elias Takkunen, josta tuli seurakunnan pitkäaikainen johtaja. Leppävirran helluntaiseurakunta järjestäytyi vuonna 1948.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Lieksan helluntaiseurakunta

**Lieksan helluntaiseurakunta** on vuonna 1948 perustettu lieksalainen helluntaiseurakunta. Seurakunnan toimitilat sijaitsevat Lieksan keskustassa Koski-Jaakonkadulla. Seurakunnan pastorina toimii Renaud Lomba. Seurakunta on perustettu 1948 ja rekisteröity yhdistykseksi 19. marraskuuta 1952.

Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö, musiikitoiminta, ympäristötyö sekä lähetystyö Japanissa, Thaimaassa ja turistityönä Kanarialla. Seurakunta toimii yhteistyössä Fida Internationalin kanssa. Lisäksi seurakunta julkaisee Seurakuntaviesti-lehteä.

## Toimitilat
Lieksan helluntaiseurakunnan rukoushuone on valmistunut vuonna 1986. Rukoushuoneen pinta-ala on 1&nbsp;020 neliömetriä ja kirkkosalissa on istumapaikkoja 575 henkilölle. Rukoushuoneen suunnittelija on arkkitehti Veikko Gröhn. 

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet